SIG SG 540

KinnigBroDoareFuzuilh-arsailh (SG 540)Fuzuilh-emgann (SG 542)Karabinenn (SG 543)Tri mod : damaotomatek / tennadeg tri zenn / aotomatekMont en-droTennata dre amprest-gazoù, pistonMunisionoù5,56 × 45 mm NATO (SG 540 hag SG 543)
7,62 × 51 mm NATO (SG 542)Mare krouidigezhBloavezhioù 1970ProduerienManurhin ()INDEP ()FAMAE ()Mare produiñAbaoe 1977Perzhioù teknikelSG 540Mas (hep kartouchenn)3,520 kgHirder950 mm (lamm dibleget)733 mm (lamm pleget)Hirder ar c'hanol460 mmLusk-tennañ650-800 tenn/mnEndalc'hKargerioù fiñv 20 pe 30 kartouchennLezennRummad e Bro-C'hallA
 Ar SIG SG 540 zo ur fuzuilh-arsailh ijinet gant an embregerezh suis SIG e kreiz ar bloavezhioù 1970.

 Istor ha deskrivadur 
Er bloavezhioù 1960 e krogas SIG da labourat war ur fuzuilh-arsailh izeloc'h he c'halibr evit ar 7,5 × 55 mm implijet betek-neuze er SIG SG 510 gant arme Suis. Evel ar braz eus an armeoù d'ar poent-se e klaske al lu mont war-zu kartouchennoù dezhe ur c'halibr etre. SIG a savas da gentañ ur c'hentpatrom arm dezhañ ur wikefre gant rollerioù anvet SG 530-1, met re goustus e oa da broduiñ, ha choazet e vo a-benn ar fin ur sistem morailhañ hag ur piston amprest-gazoù awenet gant hini an AK-47 VALANCE Régis, SIG Manurhin SG 543, Cibles n°658, miz Ebrel 2025, pp. 18-22 POPENKER Maxim, SIG 540 / 542 / 543, Modern Firearms (lennet d'ar 25/03/2025). Ganet e oa an SG 540. Kambret e oa e 5,56 × 45 mm. Ur stumm karabinenn berroc'h (SG 543) hag unan e 7,62 × 51 mm (SG 542) a voe kinniget ivez.

 Produerezh hag implij 
Abalamour d'ul lezenn hag a strishae reolennoù ezporzhiañ an armoù-tan eus Suis e 1972 e rankas SIG fiziañ produiñ an arm e embregerezhioù estren. Savet e voe gant an INDEP evit arme Portugal ha gant ar FAMAE evit hini Chile. 

Un nebeud skouerennoù eus ar stumm SG 543 a voe produet gant Manurhin, e Frañs, ha prenet gant ministrerezh an Diabarzh evit unvezioù ispisial evel ar GIPN, pe implijet etre daouarn soudarded c'hall an RICM en oberadenn Tacaud, en Tchad, adalek 1978. Er memes bloaz e voe kaset tokarnioù glas gall da Liban, en anv ar FINUL. Pourveziet e oant c'hoazh gant fuzuilhoù MAS 49/56 ha pistolennoù-mindrailher MAT 49 a c'hiz kozh, ha buan e voe merzet pegen gwan e oa an armoù-se e-keñver ar re vodernoc'h, AK-47 en o zouez, implijet gant ar soudarded e-tal dezhe. O c'hortoz ar FAMAS a oa o vezañ produet c'hoazh, divizout a reas Ministrerezh an Difenn urzhiañ war ar prim digant Manurhin 2.500 SIG SG 543, dezhe ul lamm plegus, evit kas anezhe d'e soudarded e Liban. Skouerennoù eus an SG 543 a voe produet ivez e Frañs evit ar marc'had sivil hag ar sportoù tennañ, gant kalibroù nann-milourel evit doujañ da lezenn ar mare, evel an .222 Remington evit an SG 540 ha 543, hag an .243 Winchester pe an .300 Savage evit an SG 542.

 Daveennoù 

Rummad:Fuzuilhoù-arsailh
Rummad:Fuzuilhoù-emgann
Rummad:Armoù Suis